CELEX: 32009D0752
Language: da
Date: 2009-10-12 00:00:00
Title: 2009/752/EF: Kommissionens beslutning af 12. oktober 2009 om tilladelse til markedsføring af et fedtekstrakt fra antarktisk lyskrebs (Euphausia superba) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2009) 7647)

13.10.2009   
            
            
               DA
            
            
               Den Europæiske Unions Tidende
            
            
               L 268/33
            
         
      KOMMISSIONENS BESLUTNING
   
   af 12. oktober 2009
   om tilladelse til markedsføring af et fedtekstrakt fra antarktisk lyskrebs (Euphausia superba) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2009) 7647)
   (Kun den engelske udgave er autentisk)
   (2009/752/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Virksomheden Neptune Technologies & Bioressources Inc. indgav den 29. september 2006 en ansøgning til de kompetente myndigheder i Finland om tilladelse til at markedsføre et fedtekstrakt fra antarktisk lyskrebs (Euphausia superba) som en ny levnedsmiddelingrediens.
            
         
               (2)
            
            
               De kompetente finske fødevaremyndigheder afgav den 29. januar 2007 den første vurderingsrapport. I denne rapport konkluderedes det, at det var acceptabelt at anvende fedtekstraktet fra antarktisk lyskrebs (Euphausia superba) som levnedsmiddelingrediens.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 19. februar 2007.
            
         
               (4)
            
            
               Inden for det i artikel 6, stk. 4, i forordning (EF) nr. 258/97 fastsatte tidsrum på 60 dage blev der fremsat begrundede indsigelser mod omsætning af produktet i henhold til denne bestemmelse.
            
         
               (5)
            
            
               Den Europæiske Fødevaresikkerhedsautoritet (EFSA) blev derfor hørt den 31. januar 2008.
            
         
               (6)
            
            
               I den videnskabelige udtalelse fra Ekspertpanelet for Diætetiske Produkter, Ernæring og Allergier om en anmodning fra Europa-Kommissionen vedrørende sikkerheden ved fedtekstrakt fra Euphausia superba som fødevareingrediens konkluderede panelet, at fedtekstraktet fra antarktisk lyskrebs (Euphausia superba) var sikkert under de foreslåede betingelser for anvendelse.
            
         
               (7)
            
            
               På grundlag af den første vurderingsrapport er det godtgjort, at fedtekstraktet fra antarktisk lyskrebs (Euphausia superba) opfylder kriterierne i forordningens artikel 3, stk. 1.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Fedtekstrakt fra antarktisk lyskrebs (Euphausia superba), jf. bilag 1, kan markedsføres i Fællesskabet som en ny levnedsmiddelingrediens til de anvendelser og i henhold til de grænseværdier, der er fastsat i bilag 2.
   Artikel 2
   Betegnelsen »fedtekstrakt fra antarktisk lyskrebs (Euphausia superba)« anføres på selve produktets mærkning eller i ingredienslisten for fødevarer, der indeholder det.
   Artikel 3
   Denne beslutning er rettet til Neptune Technologies & Bioressources Inc., 225 Promenade du Centropolis, Bureau 200, Laval, Québec, H7T 0B3, Canada.
   
      Udfærdiget i Bruxelles, den 12. oktober 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      BILAG I
      
         SPECIFIKATION FOR FEDTEKSTRAKT FRA ANTARKTISK LYSKREBS (EUPHAUSIA SUPERBA)
      
      
         Beskrivelse
      
      For at fremstille fedtekstrakt fra antarktisk lyskrebs (Euphausia superba) knuses dybfrosne antarktiske lyskrebs, hvorefter der foretages en ekstraktion med acetone. Proteiner og lyskrebsmateriale fjernes fra fedtekstraktet ved filtrering. Acetonen og vandrester fjernes ved fordampning.
      
                  Test
               
               
                  Specifikation
               
            
                  Forsæbningstal
               
               
                  Højst 185 mg KOH/g
               
            
                  Peroxidtal (PV)
               
               
                  Højst 0,2 meq O2/kg olie
               
            
                  Vand og flygtige stoffer
               
               
                  Højst 0,9 %
               
            
                  Phospholipider
               
               
                  Højst 50 %
               
            
                  Transfedtsyrer
               
               
                  Højst 1 %
               
            
                  EPA (eicosapentaensyre)
               
               
                  Mindst 15 %
               
            
                  DHA (docosahexaensyre)
               
               
                  Mindst 7 %
               
            
   
      BILAG II
      
         ANVENDELSE AF FEDTEKSTRAKT FRA ANTARKTISK LYSKREBS (EUPHAUSIA SUPERBA)
      
      
                  Fødevaregruppe
               
               
                  Maksimumsindhold af kombineret DHA og EPA
               
            
                  Mejeriprodukter, undtagen drikkevarer baseret på mælk
               
               
                  200 mg/100 g, eller for osteprodukter 600 mg/100 g
               
            
                  Produkter til erstatning for mejeriprodukter, undtagen drikkevarer
               
               
                  200 mg/100 g, eller for produkter til erstatning for osteprodukter 600 mg/100 g
               
            
                  Smørbare fedtstoffer og dressing
               
               
                  600 mg/100 g
               
            
                  Morgenmadscerealier
               
               
                  500 mg/100 g
               
            
                  Kosttilskud
               
               
                  200 mg pr. daglig dosis som anbefalet af producenten
               
            
                  Diætpræparater til særlige medicinske formål
               
               
                  I overensstemmelse med de særlige ernæringsmæssige krav hos de personer, produkterne er beregnet for
               
            
                  Fødevarer til anvendelse i energifattige diæter med henblik på vægttab
               
               
                  200 mg pr. måltidserstatning